सुधाकरण को मिलेगी कमानः अरविंद की मौत के बाद खूंखार माओवादी कमांडर सुधाकरण को अरविंद की जगह संगठन की कमान दी जा सकती है। सूत्रों के अनुसार, सुधाकरण भी अपनी पत्नी नीलिमा के साथ बूढ़ा पहाड़ पर ही छिपा हुआ है। झारखंड पुलिस के शीर्ष अधिकारियों का कहना है कि उन्हें अरविंद की मौत की सूचना मिली है। फिलहाल, खबर की पुष्टि करायी जा रही है। उल्लेखनीय है कि अरविंद बिहार के जहानाबाद का निवासी था। अरविंद पर 139 से अधिक मामले दर्ज थे और 9 राज्यों की पुलिस उसकी तलाश कर रही थी। फिलहाल वह लातेहार, गुमला, लोहरदगा, गढ़वा और पलामू इलाके में सक्रिय था। बताया जा रहा है कि नक्सली अरविंद के शव को जहानाबाद ले जा सकते हैं, जिसे देखते हुए बिहार पुलिस को अलर्ट कर दिया गया है।